**Koostöölepe vajaduspõhise peretoe teenuse osutamiseks**

Hange „Tugiteenused perepõhise asendushoolduse pakkujatele 2024-2025 Sotsiaalkindlustusametile“

"Täitja ärinimi" , registrikood number , asukoht "aadress, postiindeks" (edaspidi *täitja*)

ja

 hoolduspere/lapsendajapere/eestkostepere (nimi)“, isikukood, aadress, (edaspidi *pere*),

edaspidi eraldi ja ühiselt märgitud pool või pooled,

sõlmivad käesoleva koostööleppe (edaspidi *lepe*) alljärgnevas:

1. Pooled teevad koostööd ning lepivad kokku rollid selleks, et peretoe teenuse raames igakülgselt toetada lapse heaolu ja arengut kasuperes ning ennetada või lahendada tekkivaid probleeme.
2. Vajaduspõhise peretoe teenuse **eesmärgid** tulenevalt KOV suunamise vormist ja pere ja peretoetaja esimesel eesmärgistaval kohtumisel sõlmitud kokkulepetest:
	1. .......................................
	2. ...........................
	3. ........................
	4. ............................
3. Seatud eesmärkide saavutamiseks saab peretoetaja perele toeks olla vastavalt vajadusele järgmiselt:
	1. Annab perele infot asendushoolduse valdkonna õigusraamistiku, pere õiguste ja kohustuste kohta, toetuste ja teenuste kohta.
	2. Jälgib pere toimetulekut lapse arengu ja heaolu tagamisel ning vajadusel nõustab peret lapse arenguetappide, positiivse vanemluse, traumakogemuse ning traumateadliku vanemluse osas, identiteedi tähtsuse ja elulootöö osas ning soovitab sobivat abi (info, nõustaja, koolitus, kirjandus jms).
	3. On perele emotsionaalseks toeks, aitab toime tulla emotsionaalsete raskustega, julgustab ja võimestab peret.
	4. Vajadusel abistab peret suhtlemises kohaliku omavalitsusega – nt julgustab pöörduma KOVi poole, vajadusel vahendades kohtumise kokku leppimist.
	5. Vajadusel ning kokkuleppel perega ja KOViga osaleb aruteludel ja ümarlaudadel (nt lapse juhtumiplaani ülevaatamine); samuti kohtumistel lapse bioloogilise pere või lähedastega vm kohtumistel.
	6. Vajadusel nõustab ja juhendab peret, kuidas toetada last erinevates olukordades, sh enne ja pärast kohtumisi bioloogiliste vanemate või teiste lähedastega.
	7. Julgustab peret osalema riigi poolt korraldatavatel peredele mõeldud koolitustel, Täitja poolt korraldatavates tugigruppides või kasutama muid teenuseid vastavalt pere vajadusele. Hoiab ülevaadet pere osalemisest erinevatel koolitustel ja muudel teenustel.
	8. Nõustab muudes asjakohastes küsimustes oma kompetentsi piires või aitab leida vajalikku infot teistest valdkondadest (nt erivajadused, tervishoid, haridus jms).
4. Teenuse osutamiseks **peretoetaja:**
	1. Võtab regulaarselt perega ühendust vastavalt perega kokku lepitud sagedusele, viisile, kohale ja ajale (esimese 3 kuu jooksul koostööleppe sõlmimisest suheldakse vähemalt kord nädalas, edaspidi vähemalt 2 korda kuus). Kontaktkohtumised pere kodus toimuvad vähemalt kord kuus.
	2. Vastab pere pöördumisele võimalikult kiiresti, soovitavalt hiljemalt 24 tunni jooksul.
	3. Täidab koostöös perega peretoe plaani, et jälgida tehtud tööd ja selle tulemuslikkust.
5. Peretoetaja teenuse raames **pere:**
	1. Teeb koostööd peretoetajaga, sh:
		1. Suhtleb regulaarselt peretoetajaga.
		2. Suhtlemises peretoetajaga on avatud ja hoiab teda kursis edusammudega ja võimalike küsimuste või probleemidega.
		3. Pöördub peretoetaja poole asjakohase abi ja nõu saamiseks, sh kriisiolukorras või ootamatult esilekerkivate probleemide korral. Pere ei pöördu üldjuhul peretoetaja poole nädalavahetusel või öisel ajal, v.a. kriisiolukorras.
		4. Annab peretoetajale infot oma vajadustest toe, nõustamise ja tugiteenuste jm (nt supervisioon, koolitus) järele.
		5. Osaleb sobivates tugigruppides, koolitustel, nõustamistel vm teenustel eesmärgiga arendada enda teadlikkust, oskusi ja toimetulekuvõimet kasuvanemana.
		6. Vastavalt kokkulepetele KOViga teeb (peretoetaja toetusel) koostööd lapse lähi- ja laiema võrgustikuga.
		7. Annab tugiteenuseid osutavale organisatsioonile tagasisidet peretoetaja teenuse osutamise kohta ning ettepanekuid teenuse edasiseks arendamiseks.
		8. Kui koostöö ei laabu, on perel õigus vahetada peretoetajat. Selleks pöördub pere tugiteenuseid osutava organisatsiooni poole.
6. Pooled on kohustatud käsitlema konfidentsiaalsena lepingu täitmisel teatavaks saanud informatsiooni poolte tegevuse kohta, samuti lepingu täitmisel teatavaks saanud isikuandmeid, turvaandmeid ning muud teavet, mille avalikuks tulek võiks kahjustada pooli või teenust kasutavate isikute huve. Konfidentsiaalsuse nõue ei laiene informatsiooni avaldamisele poolte audiitoritele, advokaatidele jt, kes on seotud konfidentsiaalsuskohustusega, ning juhtudel, kui pool on õigusaktidest tulenevalt kohustatud informatsiooni avaldama.
7. Täitja teavitab KOVi teenusega alustamisest edastades KOV-le koostööleppe. Täitja annab regulaarselt (vähemalt kord kvartalis) kirjalikult KOVile ülevaate teenuse kulgemisest, edusammudest ning raskustest. *Kui tegemist on lapsendajaperega, kes ei soovi KOVi kaasamist, jäetakse see punkt välja.*
8. Pooled kohustuvad töötlema isikuandmeid vastavalt Eesti Vabariigi ja Euroopa Liidu andmekaitse õigusaktidele.
9. Vajadusel teavitab peretoetaja KOVi pere ja lapse abivajadusest, mis nõuab kohaliku omavalitsuse sekkumist.
10. Peretoe teenuse lõpetamine vormistatakse kirjalikult. Peretoe teenuse lõpetamise kokkuleppes antakse ülevaade teenuse jooksul ette võetud tegevustest, saavutatud eesmärkidest, pere edasistest vajadustest ning soovitused kohalikule omavalitsusele pere toetamiseks. Kokkulepe edastatakse Täitjale ja KOV lastekaitse töötajale. *Kui tegemist on lapsendajaperega, kes ei soovi KOVi kaasamist, jäetakse siin KOViga seotud osa (alates sõnast „ning“) välja.*
11. Perele osutab peretoe teenust (nimi)..................................................................................

Täitja Peretoetaja Pere